钦定古今图书集成/明伦汇编/闺媛典/第312卷 > 皇清四十五 > 屠蜃妻张氏
## 钦定古今图书集成/明伦汇编/闺媛典/第312卷 > 皇清四十五 > 屠蜃妻张氏

按《吴县志》：“张氏，屠蜃妻。年二十，适蜃。越十二载，蜃亡，氏痛哭几绝。事继姑陈，克尽孝道。姑病，侍”

奉汤药，衣不解带；焚香告天，愿以身代。姑殁，哀毁骨立，丧葬尽礼。子二，长之清，次之熊，俱幼，穉岁洊饥，氏历艰辛，抚之成立。从叔祚隆死，无子，割爱以次子嗣之。其事父母不异，事翁姑孝思无二致。勤纺绩，不惮劳瘁；甘淡泊，不御荤酒，终身如一日。年八十三卒。学使表其居。